钦定古今图书集成/明伦汇编/闺媛典/第216卷 > 李芳善妻巩氏
## 钦定古今图书集成/明伦汇编/闺媛典/第216卷 > 李芳善妻巩氏

按《朝城县志》：“巩氏，李芳善妻。年二十六，夫亡，老姑幼
子，交危其心。氏事姑以孝，晨昏曲体姑意。姑没，兄公
贫，氏独力殡葬，克尽其礼。抚育幼孤，冰霜自矢。子长，
惟令读书。家日窘，尝减食以供其学。一出入必令告，
一言动必使谨。每自学归，必考问所学，程课辛苦百
端，心坚如一，竟以忧瘁病亡。其子业克承亲志，勉力”
为学。应《甲午岁荐》。